Coleiro Preca har bachelorgrad i internasjonale studier og er utdannet notar ved University of Malta. Hun har vært aktiv i Partit Laburista, der hun var generalsekretær mellom 1982 og 1991. Fra 1998 til hun ble valgt til president var hun medlem av parlamentet. I 2013 ble Coleiro Preca minister for familiesaker og sosial solidaritet. Coleiro Preca ble innsatt i presidentembetet den 4. april 2014. Den 4. april 2019 ble hun etterfulgt av George Vella.